

**LIETUVOS RESPUBLIKOS**

**VYRIAUSYBĖS ĮSTATYMO NR. I-464 6, 13, 18, 22, 24, 26, 291, 30, 311, 38, 45 IR 46 STRAIPSNIŲ PAKEITIMO ĮSTATYMO NR. XIII-1371 9 IR 13 STRAIPSNIŲ PAKEITIMO IR ĮSTATYMO PAPILDYMO 81 STRAIPSNIU**

**ĮSTATYMAS**

2018 m. gruodžio 20 d. Nr. XIII-1804

Vilnius

**1 straipsnis. Įstatymo papildymas 81 straipsniu**

Papildyti Įstatymą 81 straipsniu:

„**81 straipsnis. 31 straipsnio pakeitimas**

Pakeisti 31 straipsnio 1 dalį ir ją išdėstyti taip:

„1. Ministro politinio (asmeninio) pasitikėjimo valstybės tarnautojai – viceministrai, ministerijos kancleris, ministro patarėjas (patarėjai), ministro atstovas spaudai ir kiti ministro politinio (asmeninio) pasitikėjimo valstybės tarnautojai – padeda ministrui suformuoti politines nuostatas ir prioritetus, priimti sprendimus ir juos įgyvendinti.“

**2 straipsnis. 9 straipsnyje išdėstyto Lietuvos Respublikos Vyriausybės įstatymo 311 straipsnio pakeitimas**

Pakeisti 9 straipsnyje išdėstyto Lietuvos Respublikos Vyriausybės įstatymo 311straipsnio 1 dalį ir ją išdėstyti taip:

„1. Ministerijos kancleris yra politinio (asmeninio) pasitikėjimovalstybės tarnautojas, ministerijos administracijos vadovas, kurį priima į pareigas ir atleidžia iš jų ministras. Užsienio reikalų ministerijos kancleris gali būti ir diplomatas.“

**3 straipsnis. 13 straipsnio pakeitimas**

Pakeisti 13 straipsnio 3 dalį ir ją išdėstyti taip:

„3. Ministerijos kancleris, iki šio įstatymo įsigaliojimo neterminuotai priimtas į pareigas ir šio įstatymo įsigaliojimo dieną ėjęs ministerijos kanclerio pareigas, atleidžiamas įstatymų nustatyta tvarka.“

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė